《故人别》
元代·胡天游(元)

故人别，新人归，大车小车当路衢。
路傍把酒相迎送，尽道新人衢更殊。
故人含悲催上道，回头却向新人笑。
黄金不铸玉郎心，送故迎新何日了。
故人一去无回期，新人还著故人衣。
玉郎绕床看画眉，恰似故人初到时。

作者简介：胡天游（1288—1368）元代诗人。名乘龙，以字行，自号松竹主人，又号傲轩。岳州平江人。7岁即有诗名，少时有进取之志，中年以后，隐居自乐，拟《述志赋》以明志。晚年值无末兵乱，生活困顿不堪，下田耕种，忍饥劳作。其诗多苍凉悲壮，略少修饰，论者以为可与虞集等人之作媲美。诗多于兵乱中散佚，今存《傲轩吟稿》1卷。